
90.  Aargang 


EN   KOSTELIG   PERLE 

af  Ældste   Joseph   Fielding   Smith. 


I — IERREN  har  kundgjort  os,  at  hver  Sjæl  er  berettiget 
■  *  til  at  høre  Evangeliet  enten  i  dette  Liv  eller  i  Aan- 
deverdenen.  Alle,  som  hører  det  og  fatter  Tro,  omvender 
sig    og   modtager    Evangeliet   i    dets  Fylde,  enten  levende 


Laie  Tempel,  et  af  Kirkens  syv  Templer. 

eller  død,  er  Arvinger  til  Frelse  i  Guds  celestiale  Rige.  De, 
der  forkaster  Evangeliet,  men  lever  et  hæderligt  Liv,  vil 
ogsaa  blive  Arvinger  til  Frelse,  men  ikke  i  det  celestiale 
Rige.  Herren  har  beredt  en  Plads  for  dem  i  det  terrestriale 
Rige.   De,   der  lever  i  Ondskab,  kan  ogsaa  blive  Arvinger 

til  Frelse,  det  vil  sige,  de  vil  ogsaa  blive  forløste  fra  Døden 
og  følgeligt  fra  Helvede.  Disse  maa  imidlertid  først  lide 
Helvedets  Pinsler,  til  de  har  betalt  Prisen  for  deres  Synd, 
for  Kristi  Blod  vil  ikke  rense  dem.  Denne  uhyre  Hob  vij 
finde  sin  Plads  i  det  telestiale  Rige,  hvor  deres  Herlighed 
vil  afvige  den  ene  fra  den  anden,  ligesom  Himlens  Stjerner 
afviger  i  Storhed.  Fortabelsens  Sønner  er  de,,  som  har  for- 
kastet Lyset  og  Sandheden  efter  at  have  modtaget  Jesu 
Vidnesbyrd,  og  disse  er  de  eneste,  som  ikke  vil  blive  for- 
løste fra  Djævelen  og  hans  Engles  Herredømme. 

De,  som  modtager  Evangeliets  Fylde  nu  og  forbliver 
trofaste  indtil  Enden,  vil  blive  frelste  i  det  celestiale  Rige; 
og  alle,  som  er  døde,  eller  vil  dø  uden  Kundskab  om 
Evangeliet,  og  som  vilde  have  modtaget  det  i  dette  Liv, 
hvis  de  havde  haft  Anledning  dertil,  er  ogsaa  Arvinger  til 
det  celestiale  Rige.  For  disse  udfører  vi  i  Templerne  Ar- 
bejdet, som  bliver  krævet  af  alle,  som  indkommer  i  det 
celestiale  Rige.  Ingen  vil  komme  ind  i  Guds  Rige,  hermed 
menes  det  celestiale  Rige,  uden  ved  at  vise  Lydighed  mod 
Evangeliets  Principper  og  Ordinancer.  Alle  smaa  Børn  er 
imidlertid  forløste  gennem  Jesu  Kristi  Blod  og  er  Arvinger 
til  dette  Rige. 

I  en  af  sine  Lignelser  ligner  Frelseren  Guds  Rige  med 
en  kostbar  Perle,  som  en  Mand  opdagede  paa  en  Mark, 
og  som.  da  han  fandt  den,  solgte  alt  hvad  han  ejede  for 
at  købe  denne  Mark.  Med  andre  Ord,  han  var  villig  til  at 
opgive  alt  i  denne  Verden  for  Guds  Riges  Skyld.  Han  har 
tilbudt  os  sit  Riges  Fylde  og  vil  gøre  os  til  Arvinger  til 
alt  det,  som  Faderen  har,  hvis  vi  vil  modtage  det  gennem 
Lydighed  mod  hans  Bud.  Herren  sagde  til  Johannes:  „Den, 
som  sejrer,  skal  arve  alle  Ting,  og  jeg  vil  være  hans  Gud, 
og  han  skal  være  min  Søn". 

Det  findes  ingen  Ophøjelse  i  Guds  Rige  foruden  ved 
Præstedømmets  Fylde.  Hvorledes  kunde  en  Mand  blive 
Arving  i  dette  Rige  uden  Præstedømmet?  Medens  Søstrene 
ikke  holder  Præstedømmet,  deler  de  i  det  celestiale  Rige 
dets  Velsignelser  med  deres  Mænd.  Disse  Velsignelser  kan 
kun  erholdes  gennem  Lydighed  til  Herrens  Hus's  Ordi- 
nancer og  Pagter.  Profeten  Joseph  Smith  har  engang  sagt: 

„Hvis  en  Mand  faar  en  Fylde  af  Guds  Præstedømme,  maa 
han  faa  det  ved  at  holde  alle  Budene  og  adlyde  alle  Her- 
rens Hus's  Ordinancer".  At  erholde  Præstedømmets  Fylde 
betyder  ikke,  at  en  Mand  skal  være  Præsident  over  Kirken, 
Hver  Mand,  som  er  trofast,  og  vil  modtage  disse  Ordi- 
nancer og  Velsignelser,  erholder  en  Fylde  af  Præstedøm- 
met, og  Herren  har  sagt,  at  „han  gør  dem  lige  i  Magt, 
Kraft  og  Herredømme". 

At  blive  ordineret  til  Ældste,  Højpræst,  Apostel  eller 
endogsaa  Præsident  over  Kirken,  er  ikke  det,  der  bringer 
Frelse  eller  Ophøjelse;  men  det  er  Lydighed  mod  de  Love, 
Ordinancer  og  Pagter,  der  forlanges  af  de,  som  ønsker  at 
blive  Medlem  af  den  førstefødtes  Kirke,  som  disse  bliver 
administreret  i  Herrens  Hus.  At  blive  et  Medlem  af  den 
førstefødtes  Kirke  er,  saavidt  som  jeg  forstaar  6e\,  at  blive 
en  af  den  indre  Ciikel.  Vi  er  alle  Medlemmer  af  Jesu 
Kristi  Kirke  af  Sidste  Dages  Hellige  formedelst  vor  Daab 
og  Haandspaalæggelse,  og  der  findes  mange,  som  synes 
at  være  tilfredse  med  at  forblive  saaledes  uden  at  erholde 
Ophøjelsens  Privilegier.  Herren  har  gjort  det  muligt  for  os 
at  blive  Medlem  af  den  førstefødtes  Kirke  ved  at  modtage 
Herrens  Hus's  Velsignelser  og  „overvinde  alle  Ting".  Saa- 
ledes   bliver   vi   Arvinger,    „Præster   og   Konger,   som   har 

modtaget  af  hans  Fylde  og  af  hans  Herlighed",  og  som 
skal  bo  i  Guds  og  Kristi  Nærværelse  for  al  Evighed.  Dette 
er,  hvad  vi  kan  opnaa  gennem  vort  Tempelarbejde.  Paa 
den  Maade  bliver  vi  Medlemmer  af  Familien,  Guds  Søn- 
ner og  Døtre,  ikke  Tjenere. 

Vi  skulde  efter  at  have  modtaget  disse  Pagter  helligholde 
dem  nøje,  selvom  det  maaske  vil  komme  til  at  koste  os 
Verdens  Venskab.  Hvorfor?  Fordi  vi  har  fundet  den  kost- 
bareste Perle,  Guds  Rige.  Vi  er  paa  Vejen  mod  at  modtage 
alt  |  det,  som  Faderen  har,  alt  det,  han  kan  give  —  Op- 
højelse. 

Hvis  vi  gaar  i  Templet,  løfter  vi  vore  Hænder  og  slutter 
Pagt  med  Herren  om,  at  vi  vil  adlyde  hans  Bud  og  holde 
os  uplettet  af  Verden.  Hvis  vi  forstaar,  hvad  vi  gør,  da  vil 
denne  Begavelse  blive  en  Slags  Beskyttelse  for  os  hele 
vort  Liv  —  en  Beskyttelse  som  de,  der  ikke  gaar  i  Temp- 

let,  ikke  har.  Jeg  har  hørt  min  Fader  sige,  at  i  Prøvelsens 
Time,  i  Fristelsens  Time,  plejede  han  at  tænke  paa  de 
Løfter,  de  Pagter,  som  han  havde  gjort  i  Herrens  Hus,  og 
de  var  en  Beskyttelse  for  ham.  Denne  Beskyttelse  er  en 
væsentlig  Aarsag  til,  at  vi  har  disse  Ceremonier.  De  frelser 
os  nu,  og  de  ophøjer  os  herefter,  hvis  vi  vil  ære  dem. 

Disse  Velsignelser  sikrer  os  gennem  vor  Trofasthed  den 
kostelige  Perle,  som  Herren  har  tilbudt  os,  for  [disse  er  de 
største  Velsignelser,  som  vi  kan  opnaa  i  dette  Liv.  Det  er 
noget  vidunderligt  at  blive  indlemmet  i  Kirken;  men  vi 
kan  ikke  modtage  nogen  Ophøjelse,  førend  vi  har  sluttet 
vore  Pagter  i  Herrens  Hus  og  modtaget  de  Nøgler  og  den 
Myndighed,  som  der  bliver  skænket,  og  som  der  ikke  kan 
blive  givet  noget  andet  Sted  paa  Jorden  i  Dag, 

Kan  det  betale  sig  for  os  at  holde  fast  ved  vore  høje 
Standarder  og  forblive  trofaste  i  alle  Ting?  Er  den  koste- 
lige Perle  —  Herlighedens  Fylde,  Ære  og  evigt  Liv  i  Fa- 
derens og  Sønnens  Nærværelse  —  det  Offer  værd,  som  vi 
kan  blive  kaldet  til  at  give?  Er  vi,  ligesom  den  Mand, 
som  Kristus  talte  om  i  sin  Lignelse,  villige  til  at  sælge  alt, 
hvad  vi  har,  for  at  vi  kan  købe  den  Mark,  som  vil  bringe 
os  evig  Glæde  og  Ophøjelse  som  Guds  Sønner  og  Døtre? 


# 


Stjernebøger. 


Vi  ønsker  gennem  disse  faa  Linier  at  gøre  Søskende 
opmærksomme  paa,  at  vi  har  nogle  faa  indbundne  Stjerne- 
bøger Aargang  1940,  som  kan  købes  for  den  billige  Pris 
af  5  Kr.  pr.  Stk.  Endvidere  har  vi  nogle  faa  Eksemplarer 
af  Aargang  1938,  som  sælges  for  3  Kr.  pr.  Stk. 
SKANDINAVIENS  STJERNE. 

Hold    Budene 

af   Præsident   Heber  J.   Grant. 


ffeg  beder  hver  Sidste  'Dages  SHellig  kultivere  og  opelske  SKær= 
lighedens  og  langmodighedens  SHand.  fjfeg  siger  til  alle  Sidste 
Dages  SHellige :  SHold  <juds  Bud.  Diold  SHerrens  'Befalinger.  'Vær 
ærlig  overfor  £jud.  Vindlad  aldrig  at  betale  en  ærlig  biende  til 
SHerren  af  alle  de  tfenge,  der  kommer  i  eders  Sfiænder.  y>&,  men«, 
siger  rnaaske  en,  »SKirken  behøver  det  ikke«.  Du  har  9iet;  det  er 
rigtigt.  SKirken  behøver  det  ikke;  men  SHennesket,  som  har  sluttet 
£?agt  med  den  levende  £}ud  om  at  holde  hans  Befalinger  og  derpaa 
ikke  holder  dem,  behøver  det.  St  SHenneske,  der  ikke  er  ærlig 
overfor  SHerren,  skulde  omvende  sig  og  være  ærlig  overfor  tHerren, 
og  da  vil  SHimlens  Sluser  aabnes,  og  £ud  vil  lade  det  regne  med 
Velsignelser  over  De  Sidste  Dages  SHellige.  9iold  Visdomsordet. 
SHenfald  aldrig  til  ^ing,  som  tHerren,  den  almægtige  £)ud,  SHim= 
lens  og  fjordens  Skaber,  har  fortalt  os  ikke  er  gode  for  SHennesket. 


fjfeg  fryder  mig  over  alle  de  store  og  vidunderlige  tf  remskridt, 
som  er  blevet  gjort  til  S^ienneskehedens  £avn ;  men  fremfor  alt 
fryder  jeg  mig  over  den  SKundskab,  at  £jud  lever,  at  ffesus  er 
SKristus,  at  Joseph  Smith  er  en  sand  £)uds  ff'rofet,  at  fjfesu  SKristi 
Svangelium,  <£ivs=  og  Ø^relsningsplanen,  er  blevet  gengivet  til  fjfor= 
den.  fjeg  fryder  mig  over,  at  3  og  jeg  har  en  SKundskab  om  dette 
Svangelium;  og  o,  maa  £}ud  hjælpe  os  til  at  være  i  Stand  til  at 
efterleve  det;  maa  han  fylde  vore  SHjerter  med  Stædighedens  og 
'"tilgivelsens  SHand,  med  Ønsket  om  at  tjene  ham,  og  maa  vi  i 
hver  gerning  være  Sidste  Dages  SHellige,  er  min  ydmyge  Bøn,  i 
ffesu  SKristi  SXavn,  SHmen. 


•»Det,  som  vi  fastholde  at  gøre,  er  let  at  gøre,  ikke  fordi  'Sin* 
genes  SYatur  har  forandret  sig;  men  fordi  vor  Svne  til  at  gøre  det 
er  blevet  forøget«. 

SHerren  er  min  Diyvde. 


SHelodi:  »tø/ie  J?ord  is  my  Shepherd«-.  Qeseret  Songs,  SYr.    212. 
(Qavids  treogtyvende  Salme). 

Oversat  af  ^Rasmus  PHichelsen  CS.  tKoschat.   tHvr 


Sfiiin  SHyrde  er  £Herren,  ej  mangle  jeg  skal, 
£Wen  trygt  kan  jeg  vandre  langs  græsklædte  *2)a/. 
%il  rindende  '■Vande  han  led?r  mig  frem, 
^Beskærmer  mod  Ø~arer  og  bringer  mig  hjeml 
Beskærmer  mod  Øarer  og  bringer  mig  hjem! 


SHin  Sjæl  han  husvaler  med  trøstende  Ørd, 
Qer  falder  lig  ^Regnen  paa  solbrændte  fjford. 
SHan  vil  mig  beskytte;  forvist  jeg  det  ved; 
Qet  fylder  mit  SHjerte  med  inderlig  Ø~red! 
<3)et  fylder  mit  £Hjerte  med  inderlig  Ør  ed! 


Øm  end  gennem  Skyggernes  Qal  jeg  maa  gaa, 
Srf åring  at  vinde  og  Prøver  udstaa, 
Sj  der  vil  jeg  frygte;  forvisset  jeg  er 
SHod  lurende  Øarer  han  skærmer  mig  der! 
SHod  lurende  Ø~arer  han  skærmer  mig  der! 


SKit  Bæger  han  fylder;  hans  Ømsorg  er  stor; 
SKed  kostbare    Mjaver  han  dækker  mit  'Bord! 
SHed  SYardus  og  SMyrra  han  pryder  mit  SHaar; 
Stivad  mer    kan  jeg  vente,  om  SHimlen  jeg  naar! 
£Hvad  mer    kan  jeg  vente,  om  ^Himlen  jeg  naar! 


© 


35 


Med  Distriktspræsidenten  paa  Rundtur. 


I  1850  kom  de  første  Missionærer  til  Danmark.  Uden  Af- 
brydelse arbejdede  de  her  til  1940,  undertiden  mange,  un- 
dertiden faa.  Hvem  husker  ikke  Missionspræsident  Hans  J. 
Christiansen,  som  med  sine  tre  Medarbejdere  holdt  Stand 
i  Danmark  under  Verdenskrigen  1914-18.  Situationen  gen- 
tager sig.  I  Aaret  1939  blev  alle  vore  kære  Missionærer, 
sidst  Missionspræsident  Mark  B.  Garff,  kaldt  hjem,  Var  de 
bange.  Nej,  den  amerikanske  Regering  henstillede  til  dem 
om  at  rejse  hjem.  Vore  Kirkemyndigheder  kaldte  dem  hjem. 

Mangt  et  Øje  var  dugget  ved  Afskeden.  Mangen  Mand 
og  Kvinde  ønskede  at  blive  paa  sin  Mission;  men  der  var 
kaldt,  og  Kaldet  blev  efterkommet. 

Hvorledes  er  Situationen  blandt  Kirkens  Medlemmer  i 
Dag?  Ja,  derom  kunde  vi  godt  lide  at  fortælle  lidt. 

Vi  startede  en  Sommersøndag  med  Toget  til  Sjællands 
største  Købstad,  Helsingør,  en  god  Times  Rejse  nordpaa 
gennem  skønne  Bøgeskove  og  bølgende  Agre.  Nordsjæl- 
land taler  for  sig  selv.  Helsingør  ligger  forbavsende  smukt. 
Her  er  Alder  og  her  er  Ro.  Der  er  sagt:  „Se  Neapel  og 
dø".  Man  kunde  se  Helsingør  og  blive  glad.  Kronborg! 
maaske  Perlen  af  alle  danske  Slotte  ligger  her  paa  en  Plads, 
som  er  omtalt  i  Verdenslitteraturen,  (bhakespeares  Hamlet). 

I  Halvfemserne  var  her  en  blomstrende  Gren  af  vor  Kirke. 
Mange  Sidste  Dages  Hellige  stammer  fra  denne  skønne 
Egn.  Endnu  har  vi  nogle  Søskende  og  Venner  her.  Vi  af- 
holdt et  Par  gode  Møder  i  Søstrene  Jensens  Hjem. 

Fra  Helsingør  er  der  ikke  langt  til  Fredensborg.  Her  bor 
en  af  vore  ældre  trofaste  Søstre.  At  sige,  at  vi  blev  godt 
modtaget  er  for  lidt.  Vi  følte  os  som  hjemme. 

Samme  Dags  Eftermiddag  tog  vi  til  Holbæk.  Ogsaa  Hol- 
bæk har  haft  en  stor  Fortid.  Mange  Sidste  Dages  Hellige 
er  emigreret  herfra  til  Utah.  I  Holbæk  bor  en  af  vore  yngre 
Søstre,  som  vi  besøgte.  En  ældre  Søster,  som  bor  i  Bregt- 
ved  pr.  Holbæk  besøgte  vi  ogsaa.  Paa  vor  Tur  kom  vi  til 
det  skønne  Bramsnæsvig,  Holbæk  og  Issefjorden.  Selve 
Holbæk  er  en  smuk  og  driftig  By.  Vi  blev  to  Dage  i  Hol- 
bæk, saa  godt  syntes  vi  om  at  være  der. 

Endelig  maatte  vi  sige  Farvel  til  Holbæk,  og  nu  gik 
Rejsen  med  Statsbanerne  over  Værslev  til  Slagelse.  I  Værs- 
lev var  et  Par  Timers  Ophold.  Vi  benyttede  Tiden  til  at 
spadsere  rundt  i  det  skønne  Opland,  og  paa  Kroen  spiste 
vi  den  medbragte  Mad.  Den  smagte  vel  nok  godt.  Tak  for 
JVLad!   Snart   var   vi   dog  i  Slagelse,  en  af  Sjællands  store 

Købstæder.  Vi  besøgte  alle  Søskende  der  og  tilbragte  en 
hyggelig  Tid.  Alt  blev  gjort  for  at  gøre  os  Opholdet  saa 
behagelig  som  muligt. 

Fra  Slagelse  tog  vi  en  Cykletur  til  Flakkebjerg,  hvor  vi 
ogsaa  besøgte  nogle  af  vore  Søskende.  Flakkebjerg  er  be- 
kendt for  sin  store  moderne  Ungdomsskole,  som  impone- 
rede os  ved  sin  Størrelse. 

Efter  en  kort  Afbrydelse  af  Rejsen  tog  vi  til  Glumsø. 
Om  Byen  Glumsø  siges  der,  at  den  er  Sjællands  største 
og  smukkeste  Landsby.  Smukt  ligger  den  med  sin  store 
Kirke  i  Bakkerne,  der  skraaner  ned  mod  Søen,  som  den 
har  faaet  Navn  efter.  Her  bor  en  af  vore  Søstre,  som  op- 
rindelig er  hjemmehørende  i  Esbjerg.  Hun  bor  ene;  men 
holder  Fanen  højt.  Ingen  er  i  Tvivl  om,  at  hun  er  en  Sid- 
ste Dages  Hellig. 

Dagen  efter  cyklede  vi  sydpaa  til  Næstved.  Næstved  er 
en  interessant  By.  Den  er  Kendetegnet  paa  gammel  dansk 
Kunst  og  Kultur.  Her  er,  saa  vidt  vi  ved,  ingen  Sidste 
Dages  Hellige  mere;  men  førhen  var  det  anderledes.  Æld- 
ste Andrew  Jenson  har  afholdt  mange  Møder  her.  Vi  for- 
lader Næstved;  dog  først  efter  at  have  aflagt  et  Besøg 
paa  Herlufholms  Drengeskole,  samt  efter  at  have  set 
Næstveds  Stolthed,  Havnen. 

Nu  gaar  Turen  over  Præstø  til  Møen  med  Byen  Stege. 
Her  var  vi  et  Par  Dage  og  søgte  at  opmuntre  vore  her- 
boende Søskende.  Selv  blev  vi  meget  opmuntrede  ved  at 
se  disses  Trofasthed. 

Da  vi  om  Morgenen  forlod  Stege,  begyndte  det  at  smaa- 
regne;  men  Regnen  virkede  kun  forfriskende,  og  snart  naa- 
ede  vi  Grønsund,  hvorfra  vi  blev  færget  over  til  Falster. 
Det  er  ikke  en  ganske  Tilfældighed,  at  Sundet  har  faaet 
dette  Navn.  Det  syner  virkeligt  grønt  paa  Grund  af  et 
Kridtlag,  der  dækker  Havbunden. 

I  Stubbekøbing  besøgte  vi  en  Søster,  som  var  meget 
glad  for  at  modtage  Besøg  fra  Kirken.  Paa  Falster  fik  vi 
et  lille  Begreb  om  Sukkerroekampagnen.  Hernede  betyder 
Sukkerroedyrkningen  meget.  Vi  finder  da  ogsaa  Roemark 
ved  Roemark. 

Fra  Stubbekøbing  kørte  vi  videre  over  Nykøbing  til  Saks- 
købing og  Maribo.  Landskabet  hernede  er  ensformigt  og 
fladt.  Det  højeste  Punkt  naar  kun  en  godt  30  m.  over 
Havets  Overflade.  Ved  Maribo  bor  en  Søn  af  Ældste  Helgo 
Jensen,  Næstved,  der  for  et  Par  Aar  siden  rejste  til  Ame- 
rika. Her  blev  vi  hjerteligt  modtaget  og  tilbragte  en  yp- 
perlig Tid.  Desværre  maatte  vi  dog  allerede  tage  af  Sted 
den  næste  Dag,  da  vi  havde  lovet  at  naa  til  Køge. 

Med    Jernbanen    tog    vi    over    den    imponerende    Stor- 

strømsbro,  som  virkelig  er  en  Seværdighed.  I  Køge  mær- 
kede vi  den  samme  broderlige  Aand,  som  kendetegner  en- 
hver sand  Sidste  Dages  Hellig. 

Hermed  sluttede  vi  vor  Rundrejse.  Var  vi  blevet  skuffede? 
Nej,  og  atter  nej.  Vi  var  i  Sandhed  blevet  opbygget  i  vor 
Tro.  „Mormonerne"  holder  trofast  Stand  og  har  et  bræn- 
dende Vidnesbyrd  om  Guddommeligheden  af  dette  store 
Sidste  Dages  Værk.  Billeder  af  Joseph  Smith  og  Templerne 
i  Utah  smykkede  sammen  med  Billeder  af  Frelseren  de 
Helliges  Hjem. 

Modtag  Søskende  i  hele  Københavns  Distrikt  min  aller- 
kærligste Hilsen  og  Tak.  Forbliv  trofaste  i  Evangeliet,  og 
Gud  velsigne  jer.     Eders  Broder  i  Evangeliet 

Enoch  Andersen. 


Foraarsdistriktskonferencerne. 


Distriktskonferencerne  i  Den  danske  Mission  vil  i  For- 
aaret  1941  blive  afholdt,  som  følger: 

Odense 6.  og  7.  April 

Aalborg 11.,  13.  og  14.  April 

Aarhus 18.,  20.  og  21.  April 

Esbjerg 25.,  27.  og  28.  April 

København 2.,  4.  og  5.  Maj. 

Vi  haaber,  at  Søskende  i  vid  Udstrækning  vil  gøre  alt, 
hvad  der  staar  i  deres  Magt  for  at  gøre  de  forskellige 
Konferencer  saa  gode  som  muligt.  Inviter  Venner  og  Be- 
kendte med,  saa  de  kan  faa  Anledning  til  at  høre  Evan- 
geliets Budskab. 

Orson  B.  West 

Missionspræsident. 

SVyt  fra  ffmerika. 

Lørdag  den  14.  December  1940  fik  Søster  Gertrud  R. 
Garff  en  lille  Datter.  „Stjernen"  ønsker  Præsident  og  Søster 
Garff  hjertelig  til  Lykke. 


UKF 


UMF 


III    UDGIVET  AF  HOVEDBESTYRELSEN     llllllllll 

cUndomsforeningernes  '■Valgsprog  1940  =  41. 
£Min  Søn,  bevar  din  £faders  ^8ud,  og  forlad  ikke  din  iModers  J?ov. 
SKnyt  dem  til  dit  Dijerte  for  stedse,  bind  dem  om  din  DialsJ 
SYaar  du  vandrer,  skal  den  lede  dig,  naar  du  lægger  dig,  skal  den  be- 
vare dig,  og  naar  du  opvaagner,  skal  den  tale  til  dig. 

Ørdsprog  6:  20=22. 

© 

fKender  du  vor  %ids  største  ^Profet? 

Hvor  ofte  har  vi  unge  ikke  hørt  Udtalelsen,  »Kirken  staar 
og  falder  med  Joseph  Smith«.  Ganske  rigtig,  men  har  vi 
saa  ikke  Pligt  til  at  lære  den  Mands  Handlinger  at  kende 
ud  og  ind;  lige  fra  det  Øjeblik  han  første  Gang  viser  sig 
for  Offentligheden,  og  til  han  udstøder  sit  sidste  Suk  i 
Fængslet,  forfulgt  og  tilsidst  dræbt  af  en  Morderkugle.  Jo, 
ubetinget,  vil  de  fleste  svare. 

Hvor  hyklerisk  at  kalde  sig  en  Sidste  Dages  Hellig,  hvis 
man  totalt  mangler  Kundskab  om  Profetens  Mission,  lad  mig 
gaa  et  lille  Skridt  videre,  der  findes  Medlemmer  i  vor  Kirke, 
der  endog  ikke  vil  anerkende  Joseph  Smith  som  Profet  og 
Seer.  Den,  der  ikke  har  en  Overbevisning  herom,  er  jeg 
bange  for  sjæleligt  staar  udenfor  vor  Kirke  og  dens  Aands 
Indflydelse. 

Ungdommen  af  i  Dag  er  oplyst  og  belæst.  Kirken  venter 
sig  meget  af  den,  netop  fordi  Prøvelserne  i  denne  Uroens 
Tid,  virker  langt  mere  afslibende  end  under  fredelige  For- 
hold, at  det  er  en  lutret  Ungdom,  der  gaar  ud  af  Uroen  er 
vi  ikke  i  Tvivl  om.  Naar  Kaldet  kommer  til  dig  eller  mig 
er  vi  parate. 

Derfor  lyt  til  et  godt  Raad,  søg  al  Kundskab  om  Pro- 
feten i  Skrift  og  i  Tale,  søg  at  drage  Nytte  af  alle  de 
Ting,  han  har  givet  til  os,  Lærdomme,  der  ikke  alene  kan 
gavne  dit  Kirkeliv,   men   ogsaa  dit   Arbejde. 

Dit  Navn  skal  nævnes  for  godt  og  ondt  iblandt  alle  Nati- 
oner, Stammer  og  Tungemaal,  sagde  Profeten  Moroni  til  Jo- 
seph ved  det  første  Besøg  1823.  Spørger  vi  i  Dag,  hvem  var 
Joseph  Smith,  vil  det  omgaaende  lyde,  naa,  ham  Mormon- 
profeten,   af   ikke    Medlemmer    med    Foragt  og   Ironi,  af  Sø- 

skende  med  Ærbødighed  og  Beundring.   Et  Bevis  paa  Profe- 
tiens Opfyldelse. 

Skulde  du  ikke  selv  være  i  Besiddelse  af  fornøden  Lek- 
ture til  dette  oplysende  Formaal,  kan  du  sikkert  altid  hos 
Søskende  og  Kirkens  Ledelse  laane  det  fornødne,  hvis  du 
engang  bliver  spurgt  om  dit  Kendskab  til  Profeten  eller  du 
selv  skal  fremkomme  med  Udtalelser  om  De  Sidste  Dages 
Helliges  Stifter,  burde  der  ingen  Unskyldning  være  for  din 
Uvidenhed. 

Kundskab   er   Magt   ogsaa  paa  dette   Omraade. 

Julius  Andersen. 

Stævne  Sfdeer. 

Nu,  kære  Læsere,  skriver  vi  den  i.  Marts,  den  første 
Foraarsmaaned  tager  sin  Begyndelse.  Det  er  ganske  vist  van- 
skeligt i  20  Graders  Frost,  at  drømme  om  lysegrønne  Skove, 
friskgrønne  Marker,  at  høre  Køernes  Brølen  og  Saamaskinens 
Klapren  over  velharvede  Jorder,  men  man  lader  Illusionernes 
Sæbeboble  vokse,   indtil  den   brister. 

Kan  I  gøre  jer  fortrolige  med,  at  Ungdomsstævnet  snart 
skal   realiseres,  jeg   ikke,   men   vi   maa  jo  alligevel  til   Sagen. 

Hvordan,  hvorhenne,  hvilken  Form,  hvor  mange  Dage, 
Tanker,  Ideer,  Nyheder,  alt  dette  vil  Hovedbestyrelsen  spørge 
jer  om.  I  har  Ideerne,  vi  forsøger  at  realisere  dem,  kom 
frit  frem,  vi  sætter  Pris  paa  alle  Udtalelser  Sagen  vedrø- 
rende og  venter  enorm   Tilslutning. 

Med   Stævnehilsen,  J.   A. 


Mandag  den  3.  Februar  1941  afgik  en  af  Københavns  ældre  Søskende 
Str.  Beate  Helene  Nielsen  ved  Døden. 

Søster  Nielsen,  der  blev  født  i  Frederikshavn  den  25.  Sept.  1860,  blev 
indlemmet  i  Kirken  ved  Daab  den  1.  Okt.  1914. 

Ved  Begravelsen,  der  foregik  Søndag  den  9.  Februar  fra  Kirken,  talte 
Missionspræsident  Orson  B.  West  smukt  om  den  afdøde,  der  døde  som 
en  trofast  Sidste  Dages  Hellig.    Ære  være  Str.  Nielsens  Minde! 

SPaa  ^Familiens  og  egne  'Vegne  ønsker  jeg  paa  denne  tfldaade  at  rette 
en  hjertelig  'Gak  til  alle,  som  viste  deltagelse  ved  min  kære  SWoders  Syg* 
dom,  1)ød  og  ^Begravelse. 

tfstrid  (Disen. 

Fra  Missionsmarken. 


^Velsignelser  : 

Søndag  den  13.  Oktober  blev  Gurli  Margrethe  Nielsen,  Datter  af  Johan- 
nes Nielsen  og  Petrine  Marie  Thomsen  velsignet  af  Missionspræsident 
Orson  B.  West.  Gurli  blev  født  i  Aarhus  den  5.  Juli  1940. 

Tirsdag  den  24.  December  1940  blev  Inger  Klitgaard  Jensen,  Daiter  af 
Aksel  Jensen  og  Gerda  Klitgaard,  velsignet  af  Ældste  Jens  Olsen.  Inger 
blev  født  i  Aalborg  den  7.  Februar  1939. 

Samme  Dag,  den  24.  Dec.  1940,  blev  Orson  Michael  Angelo  Giessing, 
Søn  af  Michael  Angelo  Giessing  og  Ester  Jørgensen,  velsignet  af  sin  Mor- 
fader Holger  A.  Jørgensen.  Orson  blev  født  i  Aalborg  den  12.  Oktober 
1940. 

Søndag  den  26.  Januar  1941  blev  Ingerlise  Christensen,  Datter  af  Chri- 
stian Gothard  Christensen  og  Signe  Jensen,  velsignet  af  Grensforstander 
Verner  Henry  Andersen.  Ingerlise  blev  født  i  Hjørring  den  13.  Novem- 
ber 1940. 

^Daabshandlinger : 

Søndag  den  12.  Januar  1941  blev  Dagmar  Kristine  Møller,  Aarhus,  ind- 
lemmet i  Kirken  ved  Daab.  Søster  Møller  blev  døbt  af  Ældste  Frede 
Thomsen  og  fik  Haandspaalæggelse  for  den  Helligaands  Gave  af  Ældste 
Richard  Nielsen. 

„Stjernen"  byder  den  nye  Søster  hjertelig  velkommen  i  Kirken. 

{fødselsdag  i  ^København: 

Tirsdag  den  11.  Februar  1941  fejrede  Søster  Margrethe  Hansine  Johan- 
sen sin  70  aarige  Fødselsdag.  Søster  Johansen,  der  blev  indlemmet  i 
Kirken  ved  Daab  den  8.  Maj  1918  af  Ældste  Niels  F.  Green,  er  en 
god  og  pligtopfyldende  Sidste  Dages  Hellig,  som  trofast  kommer  til  sine 
Møder.  „Stjernen"  ønsker  Søster  Johansen  hjertelig  til  Lykke  og  beder 
Herren  velsigne  hende  med  en  lys  og  lykkelig  Livsaften. 

EFTERLYSNING. 

Der  skulde  vel  ikke  blandt  Søskende  findes  en,  der  er  i  Besiddelse  af 
„Pagtens  Bog",  og  som  mod  god  Betaling  vilde  overlade  mig  en  saadan. 
Kaj  Jørgensen,  Priorvej  12,  København  F. 

